Lilian Suediakoa

Lilian Suediakoa, sortzez Lilian May Davies (Swansea, Gales, Erresuma Batua, 1915eko abuztuaren 30a – Stockholm, Suedia, 2013ko martxoaren 10a) britainiar modeloa, Suediako printzesa ezkontidea eta Hallandeko dukesa izan zen. Bertil Suediako printzearen emaztea izan zen.

 Bizitza 
Gurasoak William John Davies eta Gladys Mary Curran izan ziren, 1920an banandutako bi hiritar galestarrak, baina 1939ra arte formalki dibortziatu bakoak. Amarekin eta aitaordearekin hazi zen. Gaztaroan, Lilian modelo jardun zuen Galesen, eta modako aldizkarietarako posatu zuen, Vogue esaterako. 1940 urteko hamarkadan Walter Ivan Craig (1912-1994) britainiar aktorearekin, Eric S. Craig doktorearen eta Dorothy Gertrude Meldrumen semearekin, bost urtez egon zen ezkonduta. Ivanek Walt Disneyren Los arqueros del rey filmean parte hartu zuen, besteak beste. Bigarren Mundu Gerran, Britainia Handiko Armadarentzako irrati-fabrika batean eta gerrako zaurituak artatzen zituen ospitale batean lan egin zuen. Orduan Lilian Craig zen.

1943 urtean Suediako Bertil printzea ezagutu zuen, Gustavo VI.a Adolf Suediako erregearen semea, eta ezkongai-harremana hasi zuten. Printzea, gobernua okupatzeko hautagai garrantzitsua, emakume dibortziatu eta jatorri noble bako batekin ez ezkontzea erabaki zuen, ondorengotza-lerroan zituen eskubideak gal ez zitzan, eta Lilianekin batasun librean bizi izan zen hogeita hamahiru urtez.

Bikotea, azkenean, 1976ko abenduaren 7an ezkondu zen Drottningholm Jauregian, Carl XVI.a Gustaf Suediako monarka berriak baimen hori eman ostean, Bertilek bere oinordetza eskubideak galdu barik. 

1997 urtetik, senarra hil zenetik, Lilianek Suediako errege-familia ordezkatu zuen hainbat aldiz ekitaldi ofizialetan. Hainbat erakundetako kidea izan zen, eta kirol klubetako ohorezko kidea izan zen. 2000. urtean Bertil printzearekin batera egindako bizitzaren biografia bat argitaratu zuen.

2010 urteko ekainean, Suediako Errege Etxeak baieztatu zuen bere gorentasunak Alzheimer gaitza zuela, eta horregatik ez zen Viktoria Suediako printzesa oinordekoaren ezkontzara joan.

2014an iloba-biloba zuen Suediako Magdalena printzesak lehen alaba izan zuen, Leonor Suediako printzesa. Bigarren izenez Lilian jarri zioten neskatoari, hildako izeba-birramonaren omenez.

 Heriotza 
Lilian printzesa 2013 urteko martxoaren 10ean hil zen, 97 urte zituela, Stockholmeko Djurgården auzoko bere egoitzan lotan zegoela.

Lilian printzesaren aldeko hileta martxoaren 16an egin zuten, Errege Jauregiko kaperan. Sveriges Telebistak eman zuen. Suediako errege familiako kide guztiak bertaratu ziren, Astrid Norvegiako printzesaz gain. Gero, Solnako Hagako Parkean lurperatu zituzten haren gorpuzkiak.

 Argitaratutako lanak 

 Mitt liv med prins Bertil. Argitaletxea: Ekerlids. Urtea: 2000. ISBN 9789188595775

 Ohorezko goraipamenak 

 Ohorezko aipamen suediarrak 

 link=Archivo:Seraphimerorden_ribbon.svg|50x50px Serafinen Ordenako dama (1995/08/30).
 link=Archivo:Seraphimerorden_ribbon.svg|50x50px Carlos XVI Gustavo Erregearen 50. urteurrenaren oroitzapenezko domina (1996/04/30).
 link=Archivo:SWE_Order_of_the_Polar_Star_(after_1975)_-_Commander_Grand_Cross_BAR.png|50x50px Iparrizarraren Ordenako gurutze handiko komandantea (1976).
 link=Archivo:Seraphimerorden_ribbon.svg|50x50px Carl  XVI.a Gustaf Suediako erregearen Errege Ordenako kidea (1976/12/07).

 Atzerriko ohorezko goraipamenak 

 link=Archivo:LUX_Order_of_Adolphe_Nassau_Grand_Cross_BAR.png|50x50px Nassauko Adolforen Ordenako Gurutze Handiko Dama (Luxenburgoko Dukerri Handia, 2008/04/15).
 link=Archivo:GER_Bundesverdienstkreuz_7_Grosskreuz.svg|50x50px Alemaniako Errepublika Federaleko Merituaren Ordenako Gurutze Handiko Dama (Alemaniako Errepublika Federala, 2003/05/20).
 link=Archivo:ARG_Order_of_the_Liberator_San_Martin_-_Grand_Cross_BAR.png|50x50px San Martin Askatzailearen Ordenako Gurutze Handiko Dama (Argentinako Errepublika, 1998/05/26).
 link=Archivo:AUT_Honour_for_Services_to_the_Republic_of_Austria_-_2nd_Class_BAR.png|50x50px Urrezko Ohorezko Dekorazio Handia, Austriako Errepublikako Merituaren Ordenako Bandarekin (Austriako Errepublika, 1997).
 link=Archivo:Order_of_the_Elephant_Ribbon_bar.svg|50x50px Elefantearen Ordenako Dama (Danimarkako Erresuma).
 link=Archivo:ESP_Isabella_Catholic_Order_GC.svg|50x50px Isabel Katolikoaren Errege Ordenako Gurutze Handiko Dama (Espainiako Erresuma, 1979/10/15).
 link=Archivo:EST_Order_of_the_Cross_of_Terra_Mariana_-_1st_Class_BAR.png|50x50px Terra Marianako Gurutzearen Ordenako lehen mailako dama (Estoniako Errepublika, 1995/09/11).
 link=Archivo:JPN_Hokan-sho_1Class_BAR.svg|50x50px Koroa Ederraren Ordenako kordoi handiko dama (Japoniako Inperioa, 2000/05/29).
 link=Archivo:JOR_Order_of_the_Star_of_Jordan_GC.svg|50x50px Jordaniako Izarraren Ordenako kordoi handiko dama (Jordaniako Hachemita Erresuma, 2003/10/07).
 link=Archivo:LVA_Order_of_the_Three_Stars_-_Commander_BAR.svg|50x50px Hiru Izarren Ordenako ofizial nagusia (Letoniako Errepublika, 2005/03/31).
 link=Archivo:LTU_Order_of_the_Lithuanian_Grand_Duke_Gediminas_-_Commander's_Grand_Cross_BAR.png|50x50px Gediminas duke handiaren ordenako komandante gurutze handia (Lituaniako Errepublika, 1995/11/21).
 link=Archivo:Order_Sint_Olaf_1_kl.png|50x50px San Olaveko Ordenako gurutze handiko dama (Norvegiako Erresuma, 1992/05/12).
 link=Archivo:PRT_Order_of_Christ_-_Grand_Cross_BAR.svg|50x50px Kristoren Ordenako Gurutze Handiko Dama (Portugalgo Errepublika, 1991/05/15).

 Erreferentziak 

 Kanpo estekak 

Kategoria:Britainiarrak
Kategoria:Stockholmen hildakoak
Kategoria:Printzesak
Kategoria:Dukesak
Kategoria:Emakume modeloak